ભરૂચમાં લોકમોઢે ઊતરી આવેલ બીજી સોનાની વસ્તુ એટલે સોનેરી મહેલ. ચોવીસ પુરાણોમાંના 'ભવિષ્યોતર પુરાણ' માં આ મતલબનો ઉલ્લેખ મળી આવે છે. એક વાર ભગવાન વિષ્ણુને લક્ષ્મીજીએ વિનંતિ કરી: "આપે તો આપને માટે વૈકુંઠ ક્ષિરસાગર, ગોલોક અને પ્રયાગવડ એમ ચાર ધામ કરી લીધાં - પણ પાંચમા સ્થાનનું શુ?"

"સૃષ્ટિમાંથી ગમી જાય તે સ્થળ પસંદ કરો. વૈભવ તમારે બારણે છલકાવી શું" ભગવાન વિષ્ણુએ જવાબ આપ્યો. ફરતાં ફરતાં ભરૂચ આવી લક્ષ્મીજીએ જણાવ્યું: "અહીં નવનાથ (કામનાથ, ભુતનાથ, સોમનાથ, ભીમનાથ, જુવાનાથ, કાશી વિશ્વનાથ, સિધ્ધનાથ, પિંગળનાથ અને ગંગનાથનાં મંદિરો નર્મદા કાંથે ભરૂચમાં જુદી જુદી જગ્યાએ આવ્યાં છે, તેનો અહીં ઉલ્લેખ છે.) તપ કરી રહ્યાં છે. પવિત્ર નર્મદાના સાનિધ્યમાં આ સ્થળે નકી કરો." સોનેરી લાઈંસ તરીકે આજે ઓળખાતી ટેકરીનું નામ લક્ષ્મીજીના નામ પરથી શ્રીનગર (શ્રી એટલે લક્ષ્મી) આપ્યું. હાલ સોનેરી મહેલ કહે છે તે જ જગાએ શ્રી લક્ષ્મીને રહેવાનું મકાન સોનાના સ્તંભોનુ હીરા, માણેક જડીત બંધાયું હશે; તેની કોઇને કોઇ નિશાની ભૃગુઋષિએ શહેર વસાવ્યું હશે ત્યારે કાયમ રહી હશે, એમ આ જગ્યાનું નામ "સોનેરી મહેલ" કાયમ રખાયું હશે.

સાહિત્યમાં
સામાજીક સંસ્થા
સોનેરી મહેલ
ઇતિહાસ